 Murrashax Muuse Biixi waxa uu sharraxay xisbiyada Somaliland iyo ujeeddada loo sameeyey oo uu ku tilmaamay inay tahay sidii dalka iyo ummaddaba ugu horseedi lahaayeen horumar iyo barwaaqo, waxana uu bulshada ku adkeeyey inay danta guud muhiimad gaar ah siiyaan, Waxaynu doonaynaa inaynu dalkeena nabad iyo horumar u samayno, doorashada iyo xisbiyadana ma rabno inay fadqalalo, colaad iyo fowdo naga galaan, annaguna waanu ku dardaaranynaa naftayada, dadka nagu taageersanna waanu dardaaraynaa, xisbiyada iyo dimuqraaddiyaddu waa inay horumar inoo keenaane maaha inay rabshad iyo buuq kale inoo keenaan, dadkana waxaan ka codsanayaa inay qaranimada ka hormariyaan qofnimada iyo shakhsigu waxa uu doonayo, haddii aynaan qaranka helinna qofkuna waxba heli maayo, ayuu yidhi guddoomiye Muuse Biixi Cabdi. 